Kako ste?
Dobro došli u Shinobi Vlog.
Zovem se Conor McGregor,
borac sam mješovitih borilačkih vještina u UFC-ju.
Dolazim iz Dublina u Irskoj.
Što te najviše plaši?
Ne znam. Zapravo se ne bojim...
previše toga. Ne bojim se... Ne razmišljam o tome.
Ništa me ne plaši.
Ljudi možda očekuju da ću reći da se bojim poraza.
Ne bojim se poraza,
kao što me ne pokreće želja za uspjehom, razumijete?
Uspjeh mi nije nadahnuće, a strah me ne...
Poraz me ne plaši.
Što želiš postati?
To je nešto drugo. Što želim?
Ne želim ništa posebno.
Već jesam ono što želim biti.
Već sam to postigao.
Ne želim ništa drugo.
Ljudi govore: „Želim ovo.”
Ili: „Želim postići ovo ili ono.”
Ali onda vam uvijek nešto nedostaje.
Stalno nešto tražite. Ja sam usredotočen na ono što imam.
Oduvijek sam se osjećao kao da držim crni pojas.
Razumijete? Oduvijek se osjećam kao svjetski prvak.
Osjećam se kao da već mogu sve.
Razumijete? Ništa ne želim,
imam sve. To je moje stanje uma.
Imam sve.
MCGREGOR ZAUVIJEK
DOK NE UMREM
UFC 257 službeno je završio.
Vjerojatno ste već čuli da je Dustin Poirier porazio Conora McGregora...
Dustin Poirier pomeo je Conora McGregora u drugoj rundi.
Jebote, i to se dogodilo!
...nokautirao je Conora McGregora pred cijelim svijetom...
- Na početku se dobro borio... - Da.
Poirier je unakazio McGregorovu nogu.
Otišao je sa štakom.
Noge su bile gotove.
Ovo je težak neuspjeh Conora McGregora.
John Kavanagh rekao je prije borbe
da Conor McGregor nikad nije izgledao bolje.
A bez sumnje, bio je to McGregorov najgori nastup.
To više nije ista životinja.
To nije bio stari Conor.
To nije isti čovjek.
UJEDINJENI ARAPSKI EMIRATI
Trebamo staroga Conora, onoga koji provocira...
Sad je bogataš.
Ljenčario je u Abu Dhabiju ili Dubaiju,
pijuckao pića.
Teško je trčati u pet ujutro kad spavate u svilenoj pidžami.
Spava na superjahtama i živi životom milijardera.
Razlika između želje za pobjedom i potrebe za pobjedom...
McGregor je fazi želje za pobjedom.
Njegovi protivnici moraju pobjeđivati.
Gladniji su pobjede. Ako McGregor ne može pronaći tu glad,
neka objesi rukavice o klin.
Conor je bio pod popriličnim pritiskom
s različitih strana.
Trebao je prostora da prodiše
i vremena da pronađe sebe.
Ništa nije slično gubitku borbe
jer je to nešto iskonsko.
Da nema suca, poginuli biste i znate to.
Mora se upitati želi li to.
Želi li proživljavati to razočaranje u hlačicama
pred 20 000 ljudi i čitavim svijetom?
To je vrhunac iskrenosti.
A onda i kritike, bez obzira na ishod.
Jednostavno je. Kad uđete u ring i čujete zvono,
želite li ubiti tipa ili ne?
DVORANA UFC-JA
Tako su izgledala protekla dva tjedna?
Dolaziš ovamo i treniraš?
Tako je. Dva treninga dnevno.
Odrađujem posao. Ponizno.
Usredotočeno.
I uživam, moram priznati.
Često sam. Jasno, s obitelji,
ali bez tima.
Često propitkujem i razmišljam
kako pristupiti dalje i što bih trebao raditi.
Iz teških trenutaka možete puno naučiti.
Ako ne i najviše. Najviše naučite iz...
teškoća i poraza.
I onda se vratite bolji nego ikad.
Mislim da sam shvatio što mi je činiti.
Shvatio sam svoju svrhu. Vratio mi se onaj sjaj.
Vratio mi se onaj sjaj i...
Smatraš li to samostalnim putovanjem?
Naravno da jest.
Imam sjajan tim koji je uz mene i pomaže mi,
ali ovo moram sam.
Ja sam taj koji na kraju ulazi u kavez.
Stoga...
McGregor! To!
Prvak!
Conoru porazi teško padaju...
AUDIE ATTAR MENADŽER
...ali uvijek se vrati nabrijan
i pokaže da je učio i napredovao iz toga.
Kad se suoči s neprilikom, trči prema njoj,
ne bježi od nje.
Stoga mi je rekao
da želi samo revanš.
Nova vijest iz UFC-ja...
Službeno je. Dustin Poirier protiv Conora McGregora, treći dio. UFC 264.
Treći dio.
RIJEŠIMO TO U OKTOGONU...
Ovo je izuzetno važna borba.
McGregor mora pobijediti.
Mnogo je toga na kocki.
Ne smije više gubiti.
Ušao je usredotočen na...
Prošli je put Conor bio predvidljiv.
Ne znam mogu li on i njegov tim smisliti plan
za rušenje najboljeg 70-kilaša u svijetu borilačkih sportova.
Kako vidiš dodatnu medijsku pozornost ovaj tjedan?
Ne obazirem se na to. Slušam svoj tim.
Ljude u svojem krugu. Ostali su nebitni.
Savršeno, ravno na strunjaču.
Moj je tim sa mnom od prvoga dana.
Trener je sa mnom od prvoga dana.
Ljudi mijenjaju dvorane i traže nešto,
ali meni je to znak slaboga borca.
Gradiš se uz vjeru u svoje okruženje,
vjeru u svoj rad i svoj tim.
Slušam svoj tim, redovit sam u dvorani, trudim se više od ikoga.
I sam sebi najveći sam kritičar.
Razumijete?
Tuđe govorancije nemaju učinka na mene.
Lijepi udarci Conora.
DESET TJEDANA DO TREĆE BORBE
Udarac nogom iz lijevog okreta
nakon nečega straga.
To bi moglo biti dio Dustinova plana.
Da.
- Slaba treća runda. - Da.
Ima dobrih udaraca, zar ne?
Da.
Slab je oko sljepoočnice.
Fontanele.
Malo laktarenja.
Izvukli su trik iz rukava. Pošteno.
JOHN KAVANAGH MMA TRENER
Sad to znamo.
Ali Conor je pametan i u porazu.
Samo posebni ljudi mogu sjesti,
obuzdati ego, gledati snimku i reći: „Ovdje smo pogriješili.
Zašto sam primio toliko udaraca u list?
Gdje su mi slabosti?” Evo, ovdje i ovdje.
Sjajna Conorova osobina jest što shvaća
da je neuspjeh nužan element za napredak i uspjeh.
I onda nastavite raditi.
Ako zauzmeš napadački položaj...
Ne mogu to pogoditi.
OWEN RODDY UDARAČKI TRENER
Ako pokušam, ljevica mi stiže kao projektil.
Ovaj put neće zaraditi veliko vodstvo.
Zadao mi je 18 udaraca, a ja njemu jedan.
I to 18 niskih udaraca, naspram jedan.
Razumiješ? Ja ću biti na 18, a on na tri ili četiri.
Razumiješ? I to u prve dvije minute.
Da, bravo. Odličan udarac nogom.
Bum, bum i kreni.
Udarac!
Još jedna runda do pet.
Pokušajmo visoki udarac.
Guraj! Guraj!
Unatrag i okret. Hej!
Često me pitaju jesam li odmah znao s Conorom
ili prepoznajem li odmah da je netko izvanredan borac.
Lagao bih ako kažem „da”
jer ne znam mogu li to raditi svakodnevno pola godine.
Sjajno bi zvučalo da se zid srušio,
parter se razdvojio i izašao je Conor.
Ne, samo je bio klinac koji je dolazio iz dana u dan,
stalno mi slao poruke s pitanjima,
i to je ono što ga izdvaja.
Svaki trening odrađuje sa stavom
da je na kocki naslov UFC-ja
u Madison Square Gardenu, dok pola svijeta gleda.
Iz dana u dan pojavljuje se s mentalitetom
nekoga tko svakodnevno osvaja naslov.
Ovo je bio težak trening.
Takav mi treba i u takvima uživam.
Jako uživam u njima. Idemo dalje, još točno šest tjedana.
To je nekima kamp, šest tjedana.
Pun sam energije i svjež.
Nastavimo tako. Možemo mi ovo.
Ovo je moj novi sin Rian.
Sljedeći prvak.
Dobro, kompa?
Star je tek tjedan.
Tek tjedan, da.
Sami taj njegov miris...
Predivno.
Bok, kompa. Još jedan mališan kojega treba podučiti.
Sad će mi i Junior pomagati u podučavanju.
Jedva čekam. Dobro mu ide s njim.
Dee je rodila treće dijete, Riana. Predivnoga dečkića.
A Conor je naočigled sazrijevao
sa svakom prinovom u obitelji.
- Pomalo se smiješi. - Smiješi se.
Iskreno, vidim mu iskru u očima.
- Tata, mogu li dobiti još? -Želiš još hrane?
Sve to radi za njih.
Kao Kralj lavova. Pogledaj to malo lice.
Opet. Bravo.
Razlika između toga i ovoga, znaš?
Pomakni se unazad, drugačiji udarac.
Još 13 minuta.
Prošlo je 16 minuta.
I gležanj.
Malo me boli cjevanica.
Ponekad podignu i onda udarim koljeno,
ali sve je u redu. Nekoliko dana ili tjedan...
terapije
i trebao bih biti kao nov.
Nažalost, Conor se između ostaloga morao nositi
s velikim nateknućem oko gležnja.
Strahovali smo da je došlo do frakture.
Rendgen u Dubaiju pokazao je da je riječ o dubokoj kontuziji.
Stoga smo tražili način da odradi ovaj kamp
i bude spreman za borbu. Ili da odgodimo borbu?
To nije laka odluka,
pogotovo jer se Conor nikad ne povlači...
Izbjegava to, ne želi ni razgovarati o tome.
Ali na kraju dana, za nas
na prvom su mjestu njegovo zdravlje i sigurnost.
To se dogodilo netom prije leta za L. A.
ŠEST TJEDANA DO TREĆE BORBE S POIRIEROM
Moj je kirurg primarijus ovdje, stoga smo porazgovarali o gležnju.
Imam nekoliko dana odmora nakon posljednjeg međuciklusa,
stoga stignem ovo.
Želim se vratiti treniranju,
želim opet udarati, skakati i sparirati.
Ako to neću moći, to će biti problem.
Vidjet ću kako će proći i onda donijeti odluku.
Puno sam sparirao bez kostobrana.
Jasno, još je prisutna ozljeda od prošli put.
ORTOPEDSKI KIRURG
Namjerno sam sparirao bez kostobrana kako bih osjetio tu točnu silu udarca.
Jednim od mnogih udaraca
udario sam u koljeno cjevanicom,
a drugi put gležnjem. Dakle, dva zasebna udarca.
Boli li te ovdje?
Kad ovako pritišćeš, ne.
Imaš veliku kontuziju ovdje.
- Vidi se, je li? - Pokazat ću ti nalaz MR-a.
Svaki put kad učiniš ovo...
Kad to učinim, osjetim nešto ovdje.
Osjetiš nateklinu oko kosti, ovdje.
Mislim da, kad udaraš, udaraš velikom silom.
Noga se zaustavi.
- Gležanj i stopalo nastave kretnju. - Da.
- Boli li ovo? - Ne.
To se događa kad udara nogom.
Ovo staje, a ovo ide naprijed.
Ako te to ne boli, to je dobar znak.
Pokazat ću ti što imaš ovdje.
- To je svježe. -Što?
Kontuzija.
To je od udarca u koljeno?
Da. I od naknadnih udaraca
na treningu, kao i trčanja.
Zapravo smo došli dobiti vremensku procjenu
koliko će trajati oporavak.
To ili da razmislimo o odgodi borbe.
Ovisit će o njegovim simptomima,
a ne na ovom.
Smanjite silu udaraca,
pustite ga da se priprema kao i obično
prije borbe i pratite stanje.
Ako se pogorša
u narednih sedam ili više dana,
onda je treba otkazati.
Dok treniraš, svaki kontakt
ovog dijela tvoga gležnja s nečijom cjevanicom ili koljenom...
Ako udariš ovako...
Nešto tvrdo... Nema podstave,
ovdje ispod kože nema mišića, ničega,
zaboljet će te. Stoga...
Ako ga barem omotamo za trening, neće eliminirati silu udarca,
ali moći ćeš zadati nekakav udarac...
- Da uvježbam kretnju. - Da treniraš tu kretnju.
Kad budem mogao odraditi taj mehanizam bez šepanja poslije,
bit ću zadovoljan.
Mogu odrezati ovaj komadić.
Da, savršeno.
Savršeno, stari.
Sad zauzmi borbeni stav.
- Ovo je jako čvrsto. - Da.
To je bolje, zar ne? No je li funkcionalno?
- Kad poskakuješ? - Da, funkcionalno je.
Pritisak je manji, možeš trenirati bez zadrške.
- To je sve što trebam. - Da.
Morat će nositi ovo tijekom treninga.
Inače će se bol vraćati.
Sad barem znamo što moramo prilagoditi
na treningu, imamo sve potrebne alate.
To vas je prvotno dovelo ovamo.
- Odsad će morati raditi na ovom. - Nema problema.
Zaista vam hvala.
Hvala.
Imamo dvojicu genija.
Ne želim pogriješiti.
Neću uzmaknuti ni centimetar od ove borbe.
Mnogo je toga na kocki
i nadam se da će za nekoliko dana sve biti u redu.
Vidjet ćemo.
NEWPORT BEACH, KALIFORNIJA
Ovo je replika UFC-jeva oktogona i partera.
Nije li to sjajno?
Nije li? Nevjerojatno!
Ovo je McGregorov kompleks ovdje u Newportu.
Pogledajte, ovo je riznica.
Ima modernu opremu, ali atmosferu naporna rada.
Veselim se radu ovdje.
Jako dobar odabir vreća.
Želio je nešto sa svom potrebnom opremom,
od oktogona do vreća,
ali i da izgleda realno, da nije ušminkana
poput nekakve palače
u kojoj se odmara. Ovamo dolazi raditi.
Oduševljen sam. Imamo sve što nam treba.
COLIN BYRNE TRENER
I sretan je, a to je najvažnije.
Čujete kako je sretan, zar ne?
Savršena je.
Ludo je koliko ima uspona i padova.
Ne samo borba, već i život. Mentalna igra uspona i padova.
Lijepo je doći ovamo, vidjeti dvoranu, razgovarati s doktorom,
vidjeti da je plan za završnu fazu spreman.
Razmišljam kako moram odraditi oporavak kako spada.
Moram uživati u ovom.
To se promijenilo taman prije dolaska.
Ovo me lansiralo poput rakete.
A onda će borba biti laka.
Uz ovakvu pripremu, bit će lako.
Stoga je danas dobar dan.
PET TJEDANA DO TREĆE BORBE McGREGORA I POIRIERA
Šalje mi fotografije djece.
- Kako si? - Upravo su okupana.
Conor je odrastao u muškarca,
u oca...
To je dobar početak.
No trenutačno je usredotočen na borbu.
Da bi bio u najboljem izdanju,
smatra da joj mora pridati nepodijeljenu pažnju.
Stoga su odlučili
da obitelj ostane u Irskoj
i da se nađu odmah nakon borbe.
Mislim da će to u njemu probuditi onu energiju i vibru
koju treba da bude u najboljem izdanju
za večer borbe.
Borba se nezaustavljivo bliži.
Imamo još pet tjedana.
Smislili smo drukčiji pristup kojim ćemo pritisnuti Poiriera.
Pripremit će se na boksanje jer će to očekivati od tebe. Udarci nogom...
Najednom se njiše.
Što smo promijenili? Raznovrsnost.
Vidjet ćemo mnogo širi spektar vještina.
Borac mješovitih borilačkih vještina stigao je i želi pobjedu.
To je visoko.
Drži nogu bliže dometu udarca.
Drži se ravno i brzo povuci nogu.
Zadaj udarac ili se približi polukorakom, sve je dobro.
Sve sam lakši na nogama. Pogađam lijevom nogom.
Ne štetim joj.
Treba mi samo meta.
Tijelo vam mora biti snažno da biste opstali
ovoliko dugo na ovoj razini.
Morate postati stručnjak za rehabilitaciju.
U suprotnom,
danas jeste, sutra niste.
Ovo mi je jedna od omiljenih.
Hvala.
Imam tvoj viski kod kuće, popit ću ga večeras.
Bogami.
Neću žuriti.
Ući ću, unijeti mu se u lice!
Znam da će učiniti ovo.
Na to ide lakat.
Samo odapni, tehniku imaš.
Vrijedi primijetiti da prvi put
nema Dee i djece.
To mu ide u korist.
GLAVNI TRENER
Više je testosterona u zraku.
Definitivno postoji više agresije,
ali to je dobro za borbeno okruženje.
Predivan nokaut. Strašna pobjeda.
Rasturanje.
Želja da vidi obitelj
pogađa ga, ali ga i pogoni.
Kad oduzmete čovjeku nešto što voli,
nakuplja se energija kakvu želite
za borilački sport.
Neće se oporaviti od ovoga.
Loše će proći.
Pazite što sam rekao.
Vidljiva je promjena Conorove osobnosti.
Sve više izgleda kao kreativan, precizan ubojica.
Spremni smo.
Vrijeme je da to privedemo kraju.
TJEDAN DO TREĆE BORBE McGREGORA I POIRIERA
- Onaj udarac ovdje. - Da.
Nekad zamiješam. Dobio sam udarac u koljeno nekoliko puta.
- I s ovom. - Da.
Udarac nogom.
Treniram bez kostobrana
jer su me na prošlom kampu iznevjerili.
Osjećao sam se sigurno primajući određene udarce,
a bez kostobrana bilo je skroz drukčije.
Bili su jako učinkoviti. Zato želim osjetiti udarce u nogu.
Udaraj nogama od početka.
Želim osjetiti svaki udarac.
- To je od četvrte runde. - Dobro.
Ovo je sport snažnih udaraca i teških ozljeda.
Nakon prethodnih borbi,
Conor je htio sparirati bez kostobrana
da vidi kako će se nositi s tim.
Zato inzistiramo na ranoj rehabilitaciji.
Jesi li već bio na stimulaciji?
- Jesam. - Odlično.
Osjetit ćeš blage strujne udare, kratko pulsiranje.
Ne bi smjelo boljeti.
Počinjem, a ti mi reci
je li ugodno ili je previše.
Ostavit ću ovdje. Trebalo bi biti blago.
Trajat će otprilike osam minuta.
On nije isti Conor McGregor.
Hoćemo li ikad više vidjeti Conora iz prve borbe? Postoji li on još?
- Ne volimo pristojnoga Conora. - Smireni Conor nema onaj žar.
Njegov ubojiti instinkt odrađivao je pola posla. Ima li Conor taj fokus?
Conor je odrastao i sazrio, i zato na Fight Islandu više nije bio favorit.
Postao je mačkica u oktogonu.
Ovaj put želim da opet izvadi krzneni kaput,
treba mu to da opet bude Zloglasni.
Otkrili smo da Conorova obitelj nije s njim.
Bit će smiren. Smireno će reći:
„Pospremit ću te pod jebenu zemlju.”
Spusti ruke, stisni šake.
Moram te ovo pitati.
Nakon svega što si postigao...
TRI DANA DO BORBE
...zašto si ovdje?
U svakom intervjuu isto.
„Zašto si ovdje? Imaš novca. Uspješan si, sve si postigao.”
Bla, bla, bla. Nisam još potrošen.
Još sam mlad, nisam veteran.
Opasan sam čovjek. Najopasniji.
Obogatio se.
Možda je izgubio onu glad. Što misliš?
Zato je još opasniji.
Ovdje je jer to želi, ne jer mora.
Vratimo se na drugu borbu.
Bio si vrlo pristojan.
Jebeš to ovaj put. To je moj stav.
Prošli si ga put nokautirao.
Je li zato nabrijaniji?
Želi osvetu, zato je tako opasan.
Razbijam ljudima face za lovu i zatim odem.
To mi je posao. U subotu navečer opet ću to učiniti.
Oprosti, to je učinio tebi.
Da, evo nas opet. Vratio sam se.
Koja je razlika između McGregora koji je pobijedio 2014.
i McGregora koji je izgubio 2021.?
Da, izgubio sam. Događa se. Nisam gubitnik.
Ponekad trebate poraz, to je tajni sastojak uspjeha.
Nakon ove borbe, što ćemo govoriti o Conoru McGregoru?
Najveći svih vremena, opasan čovjek.
Nismo trebali sumnjati u njega.
Radit ću ovo još jako dugo.
Imaš 32 godine, koliko dugo misliš?
Do 332. godine. Radit ću ovo dok ne umrem.
Ovaj sport pripada meni. Las Vegas je moj grad.
Ovaj svijet pripada meni. U subotu ću vam to pokazati.
Želi se dokazati.
Probaj.
Dolazim s opasnim namjerama.
Ubojiti udarci. Nokaut, iznose ga na nosilima.
Dolazim ubiti toga čovjeka.
Dustine, rekao si da je Conor izgubio auru,
ali ovo je drukčije okruženje, zar ne?
Rasprodana dvorana, irske zastave posvuda.
Je li zato ovo drukčiji izazov?
Više nije. Ja...
Vi u publici, zviždite, zabavljajte se,
ali ja vidim čovjeka kojega sam porazio i mogu to ponoviti.
Prošetat ću te kao psa u oktogonu u subotu navečer.
Opet postaje ružno. Je li ovo za tebe postalo osobno?
Ne, čisti posao, stari.
- Ovo je... - Ti si samo mala pičkica.
Tvoja je žena zapravo tvoj muž!
Ti si mala pičkica, blesavi seljo-beljo.
Prije ti je to bolje išlo.
Imao si bolje uvrede.
Začepi, budalo, plesat ću ti po glavi.
Gotov je. To je to što se njega tiče.
Ovo mu je kraj puta.
Odlučio sam.
U subotu ću ga prošetati oktogonom kao psića
i uspavati.
Pred vašu prošlu borbu bio si uljudan prema Dustinu,
sad je posve suprotno.
Otkud ta promjena?
Otkad sam ga nokautirao.
Conore, poštuješ li Dustina Poiriera
bez obzira na ishod u subotu?
Iskreno, boli me kurac za njega.
Boli me dupe za njega.
Bila je to slučajna pobjeda, a to ću ispraviti ovu subotu.
Hvala. Vidimo se na vaganju sutra.
DVA DANA DO TREĆE BORBE McGREGORA I POIRIERA
Dobili smo natrag ozbiljnog, okorjelog McGregora gladnog pobjede
i njegove psihološke igrice ususret borbi.
U tom je nesumnjivo najbolji na svijetu.
Ako pobijedi, mogao bi se boriti za naslov
i opet postati svjetski prvak.
Prošli put bilo je prijateljski.
Galama je nestala.
Ali to mu ne odgovara.
Svrhoviti bijes,
teškoća koju treba prevladati.
To ga diže.
On je negativac i lijepo je opet vidjeti Conora negativca.
Još manje od dva kilograma.
Prisjetimo se UFC-ja 205.
Bio je dvostruki prvak bezgraničnih mogućnosti.
Što će sve ovaj tip postići?
Hoće li se vratiti na tu razinu
i ostvariti potencijal koji smo tada vidjeli?
- Točno 76,7. - Savršeno.
Zašto se vratio? Iz jednog razloga.
Ostavština.
Želi dokazati da je jedan od najboljih ikad.
Što ako Dustin pobijedi?
Je li to kraj za Conora McGregora u UFC-ju?
Conor više nema kamo.
Ako ne pobijedi Dustina u ovoj borbi,
uz dužno poštovanje, što će dalje?
Mora nekako opet pronaći ono što mu je donosilo sve one pobjede.
Kad te ljudi pitaju o pritisku u životu i karijeri,
uvijek kažeš da uživaš u tom pritisku.
Možda prije, dok se odvijao čitavi onaj cirkus,
svjetske turneje, medijske obveze,
često sam se osjećao kao majmun u zoološkom vrtu,
zaključan u kavezu, koji mora plesati u zamjenu za bananu.
DAN BORBE
Napokon je stigao razlog za sve ovo. To nije ono.
Ne radim to zbog glume,
lažiranja emocija za nekog tipa
koji samo želi dobru fotografiju.
Ne radim ovo zbog toga.
Radim to zbog nadmetanja
kad kročim u taj oktogon.
Netko me pitao kakav je osjećaj hodati prema toj areni.
Iskreno, osjećam se kao da se oslobađam okova.
Kao da sam u lancima i nosim križ,
a onda sve to skidam putem do oktogona.
Kad napokon zakoračim u oktogon i osjetim UFC-jev parter pod bosim nogama,
osjećam se oslobođeno.
Zato ondje ne osjećam pritisak.
Ne osjećam ga. Osjećam se slobodno.
Daješ sve što možeš.
Spreman si umrijeti unutra.
Spreman sam umrijeti, ali sam spreman i ubiti.
Svaki dan podsjećam ga da više to ne mora raditi.
Više nema što dokazivati.
Odgovori mi da ima nešto dokazati sebi.
Ima jasnu viziju što može postići.
Njegovo samopouzdanje i odsutnost bilo kakvih ograničenja
omogućuju mu da to i postigne.
Kaže se da razborit čovjek nikad ništa nije postigao,
a Conor je vrlo nerazborit.
Većina nema hrabrosti staviti sve na kocku,
samopouzdano i drsko najaviti što će učiniti.
On je jedinstvena osoba kakva se javlja jednom u generaciji.
Ako imate sreće da živite u to doba,
dobit ćete priliku svjedočiti nečem posebnom.
Nazivamo ih jednorozima. On je jedan od njih.
Bit će i drugih.
Hoće li biti kao Conor?
Ne bih rekao.
Prošli smo pravila. Želim čistu borbu.
Pozdravite se ako želite.
Idemo.
PRVA RUNDA
McGregor zadaje dva udarca iz okreta zaredom.
Krasno!
Iznenadio ga je lijevom rukom.
Trenutno ima malu prednost nad Dustinom.
Poirier je zadao opak udarac ljevicom.
Furiozan početak.
Uhvatio ga je u giljotinu.
Samo je jedna ruka slobodna.
Pokušava ustati, Poirier se drži.
Snažan Dustinov udarac laktom.
Solidni, snažni udarci laktom Conora.
Napravi mjesta za noge!
Sad Poirier zadaje strašne udarce laktom.
Zaboga, ovo je ludi ritam.
Dustin lansira bombe!
Umetni nogu ispod njega!
Sjajna desnica Poiriera!
Veliki upkick!
- Veliki upkick! - Pogodio ga je!
Ali Dustin je opet na njemu.
Dustin lansira bombe!
-McGregor je na nogama. - To!
Deset sekundi prije kraja runde
već polako krećem u oktogon.
U glavi sam već pripremao taj govor od 30 sekundi.
To se dogodilo unutar tog vremena.
Zašto i dalje sjedi?
Prilazim mu, on me pogleda...
Ako je pukao... I onda smo ugledali deformirani gležanj i ostali bez riječi.
- Slomio je gležanj! - Pukao je!
Ne!
Vidjelo se koliko je razočaran.
To se razočaranje pretvorilo u bijes.
Bio je jako ljut.
Ne znam što bih rekao.
Nema prekida!
Reci mu da ne prekida borbu!
Pobjednik tehničkim nokautom,
Dustin „Dijamant”
Poirier!
Nitko ne želi vidjeti prijatelja u takvoj situaciji.
Noga mu je slomljena.
Oduzeta mu je prilika da uzme sve za što je trenirao.
To je teško progutati.
Bilo je nestvarno.
Pitao sam se je li to moguće.
Nisam mogao vjerovati.
Ovamo.
Pa, to je bio
jedan od najnesretnijih prekida borbe u povijesti.
Kao... Što reći?
UMC? Idete u...
- Bolnica. - To nije uganuće.
Nije imao nestabilan gležanj.
Nije ga zato premotao,
već da se ne odvoji.
- Vjerojatno trebamo... - Odmah.
- Vidjeti koliko je nateklo. - Da.
Dustin Poirier porazio je Conora McGregora
liječničkim prekidom borbe.
Liječnički prekid...
Conor se borio gotovo mahnito.
McGregor je imao fenomenalan plan.
Primao je udarce nogama...
Dustin Poirier je ionako lako pobjeđivao.
Pobjeđivao ga je.
Conor je stradavao na parteru.
Upitno je što bi bilo da se nije ozlijedio.
Conor je mogao imati dobru drugu rundu.
Pobijedio je Conora McGregora
jer je ovaj čudno stao i slomio nogu.
Pukla je, tibija i fibula.
Čovječe, izgledalo je...
Jedna od bizarnih ozljeda...
Conora čeka dugi oporavak.
- Je li McGregor gotov? - Mislim da jest.
Vjerojatno ga više nećemo gledati u kavezu.
DVA DANA POSLIJE
Dakle, ovo je bočna slika gležnja.
- Fibula. - Pukla napola.
I tibija i fibula?
Tibija je pukla na četiri mjesta, fibula ovako.
Želiš li vidjeti što mi se sviđa?
- Rezultat? - Pogledaj kako je savršeno.
Sve što je bilo smrvljeno sad...
izgleda kao normalan gležanj.
Bit će bolje.
- Bit će bolje. - Gore od ovoga ne može.
Dobio sam hrpu anestetika.
To mi je nešto novo.
Na početku će biti teško.
Ali jednom kad kreneš,
brzo ćeš se opet osjećati kao onaj stari. Međutim...
Kad ću moći opet krenuti?
Moći ćeš početi trenirati,
ali bez udaranja, za oko šest mjeseci.
Šest mjeseci, iako mi već za šest tjedana neće trebati štake?
Vježbat ćeš i oporavljati se.
Onako kako ti treniraš, simuliranje udaraca i udaranje vreće,
takve stvari moći ćeš za oko šest mjeseci.
To je za intenzivan režim treninga,
a što s ostalim treniranjem?
Znam da voliš biciklirati i slično ovdje po Orange Countyju,
to ćeš vjerojatno moći za dva mjeseca, otprilike osam tjedana.
Moći ću to? To bi bilo sjajno
jer bih mogao odraditi dobar trening
i pritom jačati nogu.
To će mi definitivno pomoći.
Da.
Kad ću se moći opet boriti? Za jednu godinu?
Da, deset mjeseci do jedne godine.
Budimo iskreni, kad se vratiš, želiš biti...
Ne želiš biti ranjiv ili limitiran,
želiš biti u punoj spremi.
Mislim da će to trajati toliko.
Hvala, doktore. Zaista.
- Vidimo se uskoro. - Laku noć. Bilo mi je drago.
- Vidimo se. - Bilo mi je drago.
Kako si danas?
Malo me boli.
Dobro je, ali mi je dosta ove proklete...
Kao da je sve sivije ovdje.
Svjetla su ugašena. Da ih upalim?
Nije problem u svjetlu.
Raspoloženje ide gore-dolje.
Razumiješ?
Malo sam dobre volje,
pa onda malo jako loše.
Svodi se
na nošenje s tim promjenama.
Sve je u redu.
To je dio ovoga sporta, zar ne?
Bit ću dobro za koji tjedan.
McGregorovi navijači, i najvažnije, McGregor, moraju prihvatiti stvarnost.
Je li Conor McGregor gotov?
Karijera Conora McGregora
dijelit će se na prije i poslije Floyda.
Ostario je i jednostavno...
Conor je primao socijalnu pomoć,
a pogledajte ga sad... Koliko godina poslije?
Koliko je prošlo, sedam? Malo više, osam godina.
Naslovi u više kategorija.
U jednom trenutku mora reći: „Znate što?
Nisam više u ovom svim srcem.”
Svaki dan pitam se zašto se on i dalje bori.
Zašto se boriš? Koji je smisao?
Samo odjaši u suton, prijatelju.
Odrastao sam u mjestu gdje ste se morali znati braniti.
Nije da se nisam znao tući, više nisam volio takve situacije.
Shvatio bih da mi se javlja nekakva nervoza,
nisam uživao u tom osjećaju.
To me privuklo u borilačke sportove.
Htio sam se osjećati ugodno u nelagodnim situacijama.
Spoj tih čimbenika, te situacije i osjećaji iz djetinjstva,
gurao me da postanem bolji.
Ali ponavljam, tu nema granica.
Nastavit ću... Ne znam hoću li moći stati.
13. SIJEČNJA 2021.
To je nevjerojatan pritisak,
ovaj život.
Stoga treba dolaziti, uživati, raditi i ustrajati.
Meni takvi uvjeti odgovaraju,
u svim područjima života.
To gradi karakter, čini me jačim.
Bez sumnje.
Sve poteškoće učinile su me čovjekom koji jesam.
Možda dođe vrijeme kad više neću moći ovo raditi.
Ako taj dan dođe...
Ne vjerujem da hoće. Ali pronaći ću način.
Još šest tjedana ne smiješ stavljati pritisak na njega.
Ideš li i dalje na redovnu pedikuru?
Ne, razmišljao sam o tome.
To svakako moraš promijeniti.
Na kraju dana, i on je smrtnik.
Ne može raditi ovo zauvijek.
No i dalje se želi nadmetati.
Ne zbog slave i bogatstva,
već zbog želje...
ANTIGRAVITACIJSKA TRAKA
...da se i dalje dokazuje.
Tako je pomeo konkurenciju.
- Dobro. Jesi li dobro? - Da.
Ovo je samo još jedno poglavlje njegova života i karijere,
a mi ćemo tu priču moći pratiti iz prvoga reda.
Izgleda obećavajuće za skorašnji povratak treninzima.
Vraćam se začas.
Gdje je taj Brazilac?
Conor se pokazao kao osoba
koja nastavlja ovo raditi dugo nakon što se financijski osigurao.
- Povratak. - Povratak.
Povratak.
Da!
Neka mi netko pruži bolje objašnjenje za to
od toga da on ovo zaista voli.
To je njegova strast.
Voli uzbuđenje nadmetanja.
Uživa u toj aktivnosti.
Uživa u ovom sportu.
To nije okopnjelo i nestalo.
Štoviše, čini se da je sve snažnije.
Da.
Uvijek postoji način.
Gdje ima volje, ima i načina.
A ja imam jebene volje.
Vjerovao je u sebe od prvoga dana.
Kaže nešto,
svima najavi što će učiniti, a onda ima hrabrosti to i ostvariti,
bilo u borbi ili poslu...
Conor McGregor prodao je većinski udio u Proper 12
za 600 milijuna dolara.
Conor McGregor bio je najplaćeniji sportaš
u 2021. godini.
Znam da sam bogat, osigurao sam se.
Lijepo je imati to u džepu.
„Da, divno. Itekako sam bogat.
Itekako sam osiguran.”
Izuzetno sam zahvalan na tome.
Ponosan sam na svoja postignuća.
Imam još motivacije.
Ja sam prožet natjecateljskim duhom.
Najbolji sam kad se nadmećem.
Borit ću se zbog sebe i svojega užitka.
Zato što volim biti u izvrsnoj fizičkoj formi, tjelesno i mentalno.
Zato što volim zabavljati svoje navijače, bez obzira na sve.
Navijači su uz mene kroz sve.
Volim te, Conore!
Opet sam nasmijan.
Dobro se osjećam.
Spremni smo.
Moja je baština već uklesana u kamen.
Prisvojio sam ovaj sport prije 30. godine.
Gospodine McGregor.
Idemo.
Borim se čitav život.
Samo se volim nadmetati
i to ću nastaviti raditi.
Za to sam stvoren.
To sam radio, učio sam o sebi.
I uživao u tome.
Idem dalje, nisam još završio s tim.
Mislim da sam otključao tek djelić svog potencijala.
Dajte da vas fotografiram, gadovi.
Pomaknite se svi pola koraka unazad.
Prijevod titlova: Filip Lažnjak